తెలుగులో తొలి యాత్రాచరిత్రకారునిగా ప్రఖ్యాతిచెందిన ఏనుగుల వీరాస్వామయ్య తన కాశీయాత్ర చరిత్రలో ఈ గ్రామాన్ని గురించి వ్రాశారు. 1830 సంవత్సరంలో ఆయన చేసిన కాశీయాత్రలో ఈ గ్రామాన్ని సందర్శించిన నాటి వివరాలు కావడంతో చారిత్రిక విలువను సంతరించుకున్నాయి. గ్రంథంలో ఆయన బండి ఆత్మకూరును బండాతుకూరుగా వ్యవహరించారు. దగ్గరలోని మహానంది క్షేత్రం నుంచి ఈ ఊరికి ఆయన వచ్చినట్టు తెలిపారు. 1830 నాటికే ఇది బస్తీగ్రామం. అప్పటికే ఇక్కడ అన్ని వస్తువులు దొరికేవి. ఇది అప్పటికి కందనూరు నవాబు పరిపాలనలో ఉండేది. వీరాస్వామయ్య ఒక ఆసక్తికరమైన పరిశీలనను తెలిపారు. ఆయన ఈ ప్రాంతంలోని చిత్రమైన ఒక అలవాటును గురించి "ఆవులను పాలు పితుకుట లేదు. దూడలను ఆవులతో కూడా మేతకు తోలుచునున్నారు. అక్కడివారికి యెనప పాడి సహజముగా నున్నది. పశువులకు తాము కాపురముండే యిండ్ల కంటే చక్కగా కొఠములు కట్టి బాగా కాపాడుచున్నారు" అని వ్రాశారు. ఆ ప్రాంతంలో వరి పండేది కాదనీ, పుంజధాన్యాలు బాగా పండేవని వ్రాశారు. బ్రాహ్మణులకు భూజీవనము పుష్కలంగా కలిగున్నదని, శూద్రులు బాగా కష్టపడి కృషిచేయుచున్నారని వ్రాసుకున్నారు.
వైద్య సౌకర్యం
గ్రామం పేరు వెనుక చరిత్ర
గ్రామ చరిత్ర
విద్యుత్తు